CELEX: 62022CN0066
Language: fi
Date: 2022-02-02 00:00:00
Title: Asia C-66/22: Ennakkoratkaisupyyntö, jonka Supremo Tribunal Administrativo (Portugali) on esittänyt 2.2.2022 – Infraestruturas de Portugal, SA ja Futrifer Indústrias Ferroviárias, SA v. Toscca Equipamentos de Madeira Lda

23.5.2022   
            
            
               FI
            
            
               Euroopan unionin virallinen lehti
            
            
               C 207/12
            
         
      Ennakkoratkaisupyyntö, jonka Supremo Tribunal Administrativo (Portugali) on esittänyt 2.2.2022 – Infraestruturas de Portugal, SA ja Futrifer Indústrias Ferroviárias, SA v. Toscca Equipamentos de Madeira Lda
      
      (Asia C-66/22)
      (2022/C 207/17)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Valittajat: Infraestruturas de Portugal, SA ja Futrifer Indústrias Ferroviárias, SA
      
         Vastapuoli: Toscca Equipamentos de Madeira Lda
      
      
         Ennakkoratkaisukysymykset
      
      
                  1)
               
               
                  Jättääkö direktiivin 2014/24/EU (1) 57 artiklan 4 kohdan d alakohdan mukainen poissulkemisperuste hankintaviranomaiselle harkintavaltaa?
               
            
                  2)
               
               
                  Voiko kansallinen lainsäätäjä korvata täysin direktiivin 2014/24/EU 57 artiklan 4 kohdan d alakohdan nojalla hankintaviranomaiselle kuuluvan päätöksen (yksittäisen päätöksen osalta) yleisluonteisella Autoridade de Concorrêncian päätöksellä soveltaa kilpailusääntöjen rikkomisesta määrätyn sakkorangaistuksen ohessa liitännäisrangaistuksena julkisiin hankintoihin osallistumisen määräaikaista kieltoa?
               
            
                  3)
               
               
                  Onko hankintaviranomaisen päätöksessä, joka koskee talouden toimijan luotettavuutta kyseessä olevan hankintamenettelyn ulkopuolella tapahtuneen kilpailuoikeudellisten sääntöjen noudattamisen (tai rikkomisen) valossa, ehdottomasti esitettävä perusteltu näkemys kyseessä olevan talouden toimijan soveltuvuudesta, kun tämä ehdottomuus on Euroopan unionin perusoikeuskirjan 41 artiklan 2 kohdan [c] alakohdan mukaisen hyvää hallintoa koskevan oikeuden konkreettinen ilmentymä?
               
            
                  4)
               
               
                  Onko Portugalin kansalliseen lainsäädäntöön erityisesti hankintakoodeksin (2) 55 §:n 1 momentin f kohdan muodossa sisältyvä ratkaisu, jonka mukaan talouden toimijan poissulkeminen hankintamenettelystä kyseessä olevan hankintamenettelyn ulkopuolella tapahtuneen kilpailusääntöjen rikkomisen vuoksi riippuu päätöksestä, jonka Autoridade da Concorrência tekee soveltaessaan liitännäisrangaistusta, jolla kielletään julkisiin hankintoihin osallistuminen, menettelyssä, jossa juuri Autoridade da Concorrência on se, joka arvioi tässä yhteydessä toteutettujen self-cleaning-toimien asianmukaisuutta, unionin oikeuden ja erityisesti direktiivin 2014/24/EU 57 artiklan 4 kohdan d alakohdan mukainen?
               
            
                  5)
               
               
                  Onko Portugalin kansalliseen lainsäädäntöön hankintakoodeksin 70 §:n 2 momentin g kohdan muodossa sisältyvä ratkaisu, jonka mukaan tarjouksen poissulkemisen mahdollisuus sen perusteella, että on selviä viitteitä toimista, sopimuksista, käytännöistä tai tiedoista, joiden epäillään voivan vääristää kilpailusääntöjä, on rajattu siihen hankintamenettelyyn, jossa tällaiset käytännöt ovat ilmenneet, unionin oikeuden ja erityisesti direktiivin 2014/24/EU 57 artiklan 4 kohdan d alakohdan mukainen?
               
            
         (1)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU, EUVL 2014, L 94, s. 65
      
      
         (2)  Código dos Contratos Públicos.